R5dwMg/zh-wiki-yue-long huggingface dataset:
2016年七一遊行期間，周竪峰同社民連人士爆發衝突，當事人重有吳文遠、陳德章。晚上10點9左右，中大學生會收到消息，話有班友衝出遮打花園對出馬路，隨即趕去現場了解，計劃作出相應安排。學生會到場後，發現社民連呼籲人群返上行人路，方便開記者招待會。
之後，學生會成員同吳文遠，梁國雄理論，質疑點解要群眾衝出匯豐總行對出馬路後重要去舊立法會門口。理論其間，周竪峰會長指一度受到社民連人士包圍同拳打腳踢，甚至個背包遭粗暴扯爛，又有人企圖將學生會幹事推入水池。
大部分學者都認爲見母字來自上古音嘅/k/音，呢個音喺上古音到中古音嘅演變好穩定。具體來源，鄭張尚芳、潘悟雲、蒲立本等學者認爲見母合口來自。另外好多見母字同來母字諧聲，所以學者認爲可能有類似、之類嘅複輔音。
傳統嚟講，「Tenochtitlan」呢個名畀人認為係嚟自納華特文 tetl 同 nōchtli ，係「喺仙人掌中間生長嘅岩石」噉解。但係，16世紀晚期手稿嘅《班克羅夫特對話》嘅證明表明第二個元音係短元音，所以呢個名真正到底係點嚟嘅就重係未知之數。
蔣仲平係中國大陸嘅政治人，亦係永遠懷念胡耀邦嘅江西省級老人，安徽馬鞍山含山縣人。1984年6月做過江西南昌市委副書記同副市長，1990年做過南昌市長。1993年8月調到江西省長個位做助理，1998年升級成副省長。
佢既係明長城東邊起點，又係長城唯一嘅入海位兼有「海上長城」嘅稱呼，亦係長城唯一嘅海上敵臺同埋明長城東邊嘅第一個關口，更加係長城第一座觀海樓閣同保存得最完整嘅大明海防兵營等。大清八國聯軍期間亦做過營盤嘅所在地。
老龍頭喺大明洪武十四年由大將軍徐達領導而起，後嚟經過好多位重臣名將修繕而變成防住京師嘅海防要塞。雖然1900年因八國聯軍入侵而冧咗，但1984年，前國家領導人鄧小平發出咗「愛我中華，修我長城」嘅標語兼從1985年開始，用咗8年時間，直到1993年先至將原先老龍頭個樣整返出嚟。
寧海城係景區北門口啱入去無耐見到一景，亦係萬里長城軍事防禦建築入面，唯一功能齊全嘅海堡城。喺大明時期起好，入面有軍事指揮機構守備署同入住軍隊嘅龍武營、大明七品武官嘅官邸、龍王廟、關帝廟等建築響度。喺中華地區好少見到保存得比較好嘅甕城響度。
道光御製臥碑係景區南邊近海邊，城上一碑。曾經喺大清道光九年，道光帝東謁祖陵返到山海關，上澄海樓同侍從大臣一齊搞對聯嘅碑。雖然1900年因八國聯軍戰役而冧兼俾鬼佬寫咗雞腸入去，但1987年俾考古隊發現咗噉嘅碑刻重喺1992年起返出嚟。
入海石城係景區最南邊嘅海上城牆，亦係明長城插到海入面最㞘部份，全程水上飄。大明萬曆七年由薊鎮總兵戚繼光牌參將吳惟忠負責起，後嚟喺1987年修復過。全長22.4m，闊8.3m，高9.2m。除咗中間嘅四五六層用返原嚟入海石城用過嘅基礎石嚟整之外，凈低嗰啲用大石頭整。
呢間廣場嘅前身係宏城廣場，但廣場喺2009年6月30號因為租期期滿而停業，重喺當年7月1號開拆。清拆之後，笪地變成公園同廣州亞運會用地，直到2012年2月，香港新鴻基地產出錢買低原先宏城廣場塊地，嚟起間新嘅廣場，但至於個名喺嗰時重未知。
原先計劃廣場會喺2014年聖誕節期間起好，但因為種種原因，到2015年6月都重喺度起緊。2015年12月28號，新鴻基地產正式宣佈間廣場個名做「天環 PARC CENTRAL」。2016年1月，廣場正式起好，蘋果公司零售舖亦殺埋入嚟，但其它部位重喺度搞緊裝修，直到2016年3月26號正式開業為止。
湯村站，規劃同施工時期先後嗌過康大站同埋知識城南站，係廣州地鐵14號綫嘅車站，2017年12月28號開通，喺黃埔區龍湖街道湯村，康大學院西南門同廣州商學院行政樓附近，378省道嘅K16+470標記位。
喺規劃同起緊呢個站嗰時，站名曾經拗咗一餐。早期規劃嗰時嗌康大站，不過2014年5月30號，華師增城學院正式改名做「廣州商學院」，甚至有人提出改名做「廣商站」，由於兩間學校喺度爭站名，究竟改康大站定廣商站都一直冇結果。
後嚟喺2017年4月27號份規劃乾脆改咗做知識城南站，隨後引起好多華師康大同廣州商學院讀書啲學生不滿。重有湯村住啲村民質疑，認為改成噉嘅站名目的係服務畀知識城南片區同附近就讀嗰兩間大學啲學生，而唔係當地村民，更加唔滿意地鐵方未徵求過社會民眾意見而亂改成噉嘅名。
後嚟廣州地鐵方同廣州市地名部門辦、地名考察隊過去考察，最後照顧咗當地大多數村民意見，卒之喺2017年9月7號定咗最後站名嗌做湯村站。至於點解，係因為「康大站」同「廣商站」嘅站名太過有商業味道，加上「知識城南站」個名俾好多湯村當地啲村民質疑。
呢個站嘅主要乘客都係啲湯村近康大、廣商啲村民為主，亦有時出現康大同廣商啲學生上落。不過嗰時14號綫知識城支綫屬脫網營運階段，車站一度都比較冷清下。雖然2018年12月28號開通咗14號綫主綫時客流多咗啲，但係客流主要係去鐘落潭同從化一帶為主。
2015年佢發現自己左胸有良性水瘤，需要治療，去到2016年又發現乳房有異常硬塊，經化驗後證實患上乳癌，同時發現下巴位置有皮膚癌。之後佢喺美國進行切除胸部癌細胞組織，並裝上義乳。之後，佢將自己嘅抗癌經歷代入到角色自己所寫嘅小說入面嘅角色，而小說就喺2017年推出。
1968年6月，基督女少年軍太平洋議會、大西洋議會同19個會員國喺倫敦成立基督女少年軍國際議會。現時每隔四年舉行會議一次。國際議會嘅會長、副會長、秘書、司庫由各地基督女少年軍會員國推選，任期為四年。基督女少年軍喺1997年改組，劃分五大區域團契，包括「亞洲區域團契」、「歐洲區域團契」、「非洲區域團契」、「加勒比海及美洲區域團契」和「太平洋區域團契」、共同拓展宣教運動。
索羅珀爾穆特係勞倫斯伯克利國家實驗室天體物理學家、伯克利加州大學教授，美國國家科學院院士。佢響2003年選做美國科學進步協會會員，2011年因為「透過觀測遙遠超新星而發現宇宙嘅加速膨脹」獲得諾貝爾物理學獎嘅一半獎項。
珀爾穆特係勞倫斯伯克利國家實驗室超新星宇宙學項目嘅負責人。呢個小隊同埋高紅移超新星搜尋隊搵到咗宇宙加速膨脹嘅證據。佢重係超新星/膨脹加速探測項目嘅其中一個主要研究者。珀爾穆特而家喺伯克利加州大學當教授。
《醉爆伴郎團》係一部2009年嘅美國笑片，由Todd Phillips做導演，佢同Daniel Goldberg一齊監製，Jon Lucas同Scott Moore編劇。呢套片係「醉爆伴郎團三部曲」嘅第一套作品。
求驗傳媒係一個喺2014年9月成立、主題係打擊包括內容農場在內嘅網上流言同埋假新聞，同埋專門指出傳媒報道謬誤嘅Facebook專頁。求驗傳媒嘅管理者曾受唔同媒體，例如香港嘅《明報》同埋英國嘅英國廣播公司訪問，其中《明報》曾邀請求驗傳媒評選2016年十大假新聞。
其實呢間學校之前係1975年開辦嘅廣州市合金鋼廠技工學校，啱啱成立咗無耐嘅學校規模比較細，得2－3個班到，而且廠房得好細，直到1984年先至開始改善咗。喺1988年先至俾廣州市政府批准咗可以搞得嘅學校，嗰時改名做「廣州市冶金技工學校」。
而校址最初嗰時喺荔灣區嘅白鶴洞嗰頭，喺1990年就搬到而家白雲區嘅夏茅村入面。而「廣州市冶金高級技工學校」嘅名係學校喺1999年升級到高級技工學校嗰時先至改嘅。而學校原址喺2003年先至正式批准辦冶金技師學院。
到咗2005年12月，由於廣州市話要校過嗮啲中等職業嘅教育資源，市政府先至決定咗將廣州市冶金高級技工學校、廣州市理工中等專業學校、廣州市橡膠中等專業學校同廣州市橡膠技工學校一齊合併咗，變成而家嘅廣州市冶金高級技工學校。
社會福利界有99人競爭40個席位，被視為泛民主派四大票倉之首。當中泛民支持「民福一二」同「社總名單」，「專業網絡」、「政府社工」係建制派嘅名單，最後泛民兩條名單喺40席入面攞到31席，建制名單「專業網絡」就攞到5席，淨低4席係獨立人士，呢班獨立人士最後全部提名曾蔭權。
中環消防總局，香港舊時屋宇之一，曾經做香港消防局總部。一九二六年起喺中環德輔道中八十三號，另一邊為干諾道中，一九八二年拆咗起重建為恒生銀行總行大廈。英文寫做Central Fire Station。舊時人稱水車館。
鄭公山係位越南音樂人，畀人睇做越南大衆音樂作曲家中最偉大嘅音樂人之一，佢寫越南新樂，有好多作品好普遍流行。佢同阮文高、范維一齊，作爲現代越南音樂大家而知名。現今未有正式統計過佢留低嘅作品數。佢嘅創作以反戰歌爲中心，佢廣爲人知嘅歌曲數目有236首咁多。
1958年，佢喺西貢大學在學時，開始咗創作活動。1960年代時，佢做咗著名嘅唱作人，爲反戰歌作曲。鄭公山嘅名聲逐漸得到越來越多人知，1967年，佢同河內歌手慶璃一齊拍檔，得到非常之大嘅人氣。佢共歌手慶璃係喺「文館」開始唱歌嘅，自1966年尾開始，文館係間簡陋咖啡館，起喺西貢文科大學嘅後草地上，由班學生以「開化」嘅名頭開辦，當時有「青年社會服務風潮」嘅主張。
我就請咗慶璃來唱，好明顯慶璃嘅歌聲好夾我嗰啲歌。自嗰陣時起，慶璃只唱我嘅歌，而唔唱其他人嘅音樂。嗰個亦係個理由，令到我可以集中精力寫歌人唱，自嗰陣時始，慶璃就離唔開我嘅歌，就好似我嗰啲歌唔少得慶璃噉。
鄭公山嘅一啲歌喺1970年代介紹到畀日本公衆，如《初艷》、《阿媽嘅歌謠》、《仔去瞓》。當中尤其是《仔去瞓》，佢就憑住呢首歌喺1969年攞到日本金唱片大獎，發行咗超過兩百萬張黑膠唱碟。因爲佢好多歌啲歌詞有反戰性質，1972年，南越南政府當局禁止咗佢嘅音樂出版，唔准佢一啲作品流行。
慶璃喺1975年南越南政權即將崩潰之時，做咗越南船民橫渡美國。以後佢兩個人就各別東西，步上唔同嘅路。越南統一後，政府發令，以前鄭公山嘅音樂變曬做禁歌，佢本人亦送咗去再教育營。據BBC，戰爭結束之後，佢嘅屋企人移居去美國，而佢要去學習改造四年。
嗰陣時參與嘅有陳桓、蘇潤偉、阮科恬、皇甫玉祥、阮得春、陳曰岳、以及第啲人。有人提案控訴，但亦有人保衛鄭公山。音樂人鄭公山嘅『罪』係佢作咗種種反戰音樂，冇去分別侵略戰爭同民族解放戰爭，尤其是佢嘅歌《阿媽嘅家產》，裏頭有句『日復一日嘅二十年內戰』。
鄭公山係個自由嘅音樂人，佢追求嘅係我哋共同嘅人本主義。而且佢喺暫佔區寫音樂，聽佢反戰樂曲嘅人係共和國嘅士兵。有好多阮文紹嘅士兵退伍，只因爲聽咗佢嗰首《黃皮膚嘅女仔》。冇任何一個革命士兵因爲聽咗鄭公山嘅樂曲而退伍。
就好似古時中國嗰邊，張良靠吹笛就令敵軍棄劍！就因爲噉阮文紹政權落令收曬阿山啲歌。』之後啲人蒐集咗材料，發現前總統阮文紹登令去禁鄭公山嘅流行樂，係1969年2月8號第33條禁令，對啲參與座談嘅人有幾大嘅說服力。
座談之後，鄭公山要去寫檢點。喺嗰一回，要寫嘅檢討書冇乜通常要檢討嘅問題。鄭公山未慣呢種生活，令佢覺得寫檢討好無聊……」喺嗰個戰後時代，全國都好艱苦，就好似其他嘅越南人噉，鄭公山亦要去勞動生產，當佢去種紅薯時，耕嘅嗰笪田充滿未拆卸嘅炮彈。
1975年後幾年，政治學習完之後，佢喺胡志明市音樂協會做嘢，去做雜誌《樂浪》。自1980年代開頭，鄭公山又開始創作，1980年，佢擔當電影《無人之野》嘅音樂。初頭佢啲創作寄過畀慶璃，只發行喺海外。1986年，越南改革開放政策開始，鄭公山嘅音樂亦隨之解禁。
當佢嘅音樂可以喺國內合法流行時，佢寫咗啲歌，內容係讚頌新制度嗰啲主張，如《城市春天》、《莫斯科嘅煙花》、《妹喺農場，妹出咗邊界》、《阿媽嘅神話》……之後越南國家放鬆咗文藝管理，佢又繼續貢獻出幾多版有價值嘅情歌。
佢亦係個業餘電影演員，1971年佢做主角，出演電影《苦地》。電影完成於1974年，但只公映畀公衆睇過兩次，就畀越南共和國禁咗，唔准喺越南南方公映，理由係「性質反戰」。1975年後，部電影冇得喺越南放映。
2001年4月1號12點45分，佢喺胡志明市嘅助已／滿市病院死去，死因係糖尿病。享年62歲。有上千人來弔喪，「可以講，未有任何音樂人死去時能夠如同鄭公山噉得到公衆嘅傷惜」。佢安葬喺廣平寺公墓，喺胡志明市守德區平沼坊。
鄭公山創作咗大概超過600首歌曲，不過直到2017年4月爲止，只有77首歌得到表演藝術局嘅批准。佢啲作品歌詞獨到，有沉思氣質。據越南音樂版權保護中心南方支部，音樂人鄭公山仲係把持住最多版權嘅作者，2015年佢嘅版權費超過8.
佢嘅情歌多數係悲傷嘅音樂，經常講述悲傷、孤單嘅心境，如《夜露》、《Ướt mi》，有啲愛情歌曲則係講掛住人時無盡嘅哀傷，如《初艷》、《思念之海》、《遙遠嘅情》、《愁情》、《思念之情》、《你仲記得定你已經忘記》、《幾度黃花》、《哀嘆之草》、《四季之名》、《玫瑰色嘅雨》……
呢啲歌通常有住輕柔嘅旋律，上口易唱，經常寫成慢節奏，適合唱成慢歌、怨曲或者波士頓爵士曲。佢嘅歌詞得到幾高評價，認爲有詩嘅品質，用咗幾多手法、修辭辦法，如隱喻、轉喻……有時又有啲趨向超現實、抽象嘅氣質。
鄭公山曾經講過，自佢細個時佢就有咗對死亡嘅陰影，令佢嘅音樂帶上對人會消失嘅命運嘅思考。佢亦受第啲嘢影響，有東方嘅佛教、同西方嘅超現實主義，鄭公山嘅音樂滲潤住存在主義嘅色彩，有住種悲劇感，就好似同期1960年代嘅西方文學作者噉，如薩特、卡繆……代表歌曲有《塵沙》、《我睇到瀑布嘅嗰晚》、《秋葉落》、《一個歸宿》、《淘汰》……此外，有啲歌雖然係悲傷樂曲，但帶有禪定思想，如《一個歸宿》、《蓮花水滴》。
當佢成名於情歌時，鄭公山嘅社會角色又關聯到反戰，呢類音樂有住反抗戰爭、呼喚和平嘅性質，啲人通常稱做反戰音樂，又畀人叫做「黃皮膚歌曲」，呢個名出自佢發行喺1960年代尾嘅歌集。啲「黃皮膚歌曲」通常講身爲一個小國嘅人民，被捲入到戰爭，處於辛酸悲慘嘅境地，受到啲大國嘅影響擺佈。
據寶旨介紹，鄭公山大約喺1965年～1966年左右開始創作呢樣音樂，當時戰爭已經變得惡劣。1966年，佢發出歌集《鄭公山歌曲》，當中有住厭世嘅政治趨向。到咗1967年，鄭公山音樂達到反戰歌嘅巔峯，亦即歌集《黃皮膚歌曲》。
第年，佢發出續集《Kinh Việt Nam》。自1970年到1972年間，佢自己印行咗兩集反戰歌，分別係《我哋實會睇到太陽》、《Phụ khúc da vàng》。喺慶璃嘅唱帶《唱畀越南故鄉》中，啲反戰歌曲巧妙噉佈置，同啲抒情歌曲一齊穿插。
鄭公山同范維、以及第啲音樂人嘅反戰歌，喺越南戰爭嘅最後階段有住緊要嘅角色，當時有尊室立發動嘅風潮「唱畀我嘅人民聽」。因爲佢嗰類音樂冇明確迎合任何一派，所以佢都畀敵對兩派多次抵制。但對於鄭公山，冇得否認嘅係佢喺呢個音樂潮流中已經變成一個特別嘅名。
之後，佢亦寫歌畀少兒，1991年出版），有幾多出名嘅歌，如《你係朵小玫瑰》、《阿媽行遠咗》、《你共春天一齊到》、《蟬聲叫夏》、《生命巨大》、《夏天到》、《粉紅色嘅春節》、《頸巾照光黎明》、《作爲綠色嘅波》、《人生唔老，因爲有你哋》。
頭段感情，實質只係佢同歌手慶璃嘅一段浪漫友情，之後係個日本姑娘，佢當時做緊關於鄭公山音樂嘅博士論文。佢哋兩人亦進展得幾遠，去到計劃談婚論嫁，但最後亦都冇成，因爲做新郎前夕，鄭公山唔認可日本人家庭嘅一啲原則。
不過慶璃唔係頭個唱鄭氏樂曲嘅人，喺佢之前，鄭公山已經請過啲當時有名氣嘅人，如青翠、何清、麗秋，而啲名歌係由泰清介紹畀公衆，係佢啲初頭嘅創作，但最後佢揀咗慶璃，因爲佢嘅聲質沙啞神祕，於是鄭公山畀佢唱憂鬱深沈嘅情歌同埋猛烈嘅反戰音樂，慶璃亦因而上升做咗明星。
慶璃之外，幾多唱鄭公山音樂嘅歌手亦得到高評價，如麗秋、泰清、玉蘭、蘭玉。男聲方面有俊玉同之後嘅光勇。俊玉雖然唔係專門唱鄭氏樂曲，但當佢唱呢啲歌時，都得到鄭公山嘅高評價。最後唱佢啲歌嘅男聲係詩人、音樂人阮廷全，1988年，佢出咗專輯《鄭公山11歌曲》。
……山哥嘅音樂好特別。好多歌只係簡單幾劃，就好似啲細路仔嘅音樂噉。但聽落仲係咁正。鄭公山達到咗藝術嘅最高高度。嗰個即係簡潔。……鄭氏樂曲唱得最好嘅人正係鄭公山。鄭公山之後先到慶璃。慶璃之後就冇人可及嘞。
……雖然佢嘅革命歌好好。幾乎首首都好。剛強、雄壯。但嗰啲係夏天嘅音樂、開心嘅音樂。係畀全部人嘅音樂。幾乎所有音樂人都寫畀人群嘅歌。我哋開心時唱，唱喺人群嘅地方。但山哥嘅音樂仲有種只畀一個人嘅音樂。唔開心時、孤單到絕望而又唔知該去邊度時，啲人就會搵着鄭公山。
十歲嘅光仔面對讀書壓力同覺得爸爸媽媽錫妹妹多過錫佢，令佢唔開心。嫲嫲過身之後，光仔經常失眠，望住天空，覺得自己係個被忘記嘅星球。佢周圍嘅聲音係幻聽？幻覺？定係幻想？佢唔敢問亦唔敢講。有一日光仔唔見咗，光仔爸爸媽媽係一個錄音公仔留低嘅聲音線索，得知個佢嘅內心宇宙……。
澳洲廣播公司係澳洲嘅國家公共廣播機構。由政府出資，向澳洲同全世界提供電台、電視、互聯網服務，所有平台都無廣告，免費向澳洲同全球觀眾提供新聞同生活類資訊。澳洲廣播公司獨立於政府、政治團體，商業或其他行業機構，旗下中文平台ABC中文以中文報導澳洲同亞太地區嘅重大事件。
臺鐵捷運化以沿線人口密度較高嘅西部幹線為主要計畫範圍，並將臺灣西半部劃分為北、中、南生活圈作為執行區段。納入新十大建設後，其下共分為11案。另外加上已經喺2001年動工嘅「臺鐵都會區捷運化暨區域鐵路先期建設計畫」，計目前12案進行緊。
遠期方面，票價上也計畫仿傚臺北捷運，區間列車起跳票價定為基本里程5公里／新台幣20元，之後每3.6至4公里增加5元，坐滿70公里嘅票價為110元，如繼續搭乘則依據增加嘅里程計者、車費。自強號將調高基本里程長度為20公里，票價為新台幣45元，超過20公里以上嘅運輸價格不變。
DJ Galaxy，本名鄭智華，係香港知名DJ、音樂監製、經紀。佢曾經響1998年、1999年兩次攞到香港DMC DJ大賽冠軍。2002年，加入農夫做DJ，有時為佢哋作曲。2012年，同DJ Tommy組成DJ組合UFODJs並響2014年參加Top100 DJs音樂節。
颱風芭瑪喺2009年太平洋颱風季嘅一個熱帶氣旋。「芭瑪」係澳門提供嘅西北太平洋熱帶氣旋名，2000年開始生效，2003年第一次用，當時嘅颱風芭瑪喺西北太平洋形成及發展，期間並無登陸同影響任何國家。「芭瑪」係款澳門本土菜式，材料火腿、雞肝同草菇，澳門葡國餐廳成日有得食。
2009年9月27號，一個熱帶擾動喺米克羅尼西亞楚克群島嘅西北約250公里到形成。9月28號聯合颱風警報中心將呢個擾動升格做一個熱帶低氣壓，編號19W。低氣壓喺9月29號日間增強做熱帶風暴，日本氣象廳幫呢個風暴分配國際編號0917，改名做「芭瑪」。
芭瑪初時向西南偏西移動，其後穩定轉西北偏西移動，10月1號再微調至向西北方推進。10月2號上晝，芭瑪稍為減弱成強颱風，當日10點，芭瑪集結喺馬尼拉以東約560公里，以時速22公里向西北移，橫過菲律賓以東海域 。
當晚，芭瑪減弱成颱風。10月5號下晝，雷達及衞星雲圖顯示，芭瑪受大陸乾空氣及呂宋地型影響，風力跌至時速110公里，香港天文台再將佢降格為強烈熱帶風暴 。芭瑪緩慢向東南移動，並登陸呂宋，香港天文台喺10月7號凌晨同夜晚先後將佢降格為熱帶風暴同熱帶低氣壓。
芭瑪移出呂宋，喺10月8號凌晨於呂宋以東近岸水域重新增強為熱帶風暴 ，並轉向西緩慢移動，喺中午第三度登陸呂宋北部。其後喺呂宋西北部出海，進入南海北部，10月12號朝早登陸中國海南省萬寧市，同日晚喺海南島西北部出海，進入北部灣再度出現爆發性增長，並喺第二日增強為強烈熱帶風暴，吹向越南北部。
10月1號下午，集結於菲律賓薩馬島東面約440公里處的芭瑪，其中心風力已達至時速195公里，菲律賓大氣地理天文部門遂於當日17時向5個省發佈一號風暴警告信號。及後截至10月3日16時，菲律賓共9個省或地區改發第二高的3號熱帶氣旋警告信號，另6省／地區改發2號信號，及4個省維持1號信號。
氣象局說，超級颱風芭瑪行徑方向轉向呂宋島最北邊。預計芭瑪今天傍晚在原預測地點奧羅拉省北方的卡加延省登陸，距離首都馬尼拉大約400公里。凱莎娜颱風上週才重創馬尼拉及其周邊地區，造成近300人喪生。芭瑪颱風緊接著來襲，菲律賓早已做好萬全準備。
芭瑪10月3日下午登陸卡加延省，造成嚴重破壞，南面的伊莎貝拉省亦滿目瘡痍，強風掀開屋頂、吹斷電纜，把樹木連根拔起，軍警坐橡皮艇從水浸地區救出居民。芭瑪的移動路徑稍為轉向北，將橫過呂宋北部，對首都馬尼拉的威脅減弱，預料東部及北部沿岸風雨增強，當局加派軍警協助居民疏散。
八八水災災害殷鑑不遠，芭瑪颱風又步步逼進，中央災害應變中心今天指示，對於莫拉克颱風期間受損的河堤、海堤等設施，立即採取搶險工程。依中央災害應變中心公布的「幕僚作業各機關因應芭瑪颱風應變作為」，還包括對於八八水災災後交通中斷地區，應宣導民眾儲備3天糧食及飲水，並規劃空中運補。
對於河川漂流木如有影響橋樑、河川行水等安全者，應立即處理，避免衝擊河堤、橋墩等設施，造成嚴重危害，並將處置情形回報中央災害應變中心。另外，對於各項進行中的工程，都應加強防颱準備措施，避免造成二次災害，尤其應注意捷運施工工地，防止施工所造成的防汛缺口造成市區淹水災情。
因應颱風來襲，嘉義縣阿里山鄉已成立災害應變中心，部份村落列入強制撤離區域，來吉村已召集村民開會，確定明天上午八點以後開始撤離，村內四百多人將遷至安全場所，不再滯留山上。根據阿里山鄉公所民政課長楊清一表示，嘉義縣阿里山鄉的來吉村列為土石流列管區，所以公所忙著與村長連繫，一早就召集村民開會，商討遷離事宜，村內有427人，確定明天上午八點起進行撤村行動，不過如果大雨提早到，居民將提早撤離，將先撤到水上中庄營區安置。
芭瑪颱風來勢洶洶，在莫拉克颱風受創嚴重的屏東縣，所屬霧台、三地門、來義等山地鄉的居民，今天上午陸續打包輕便行李撤離下山。莫拉克颱風過後，這些山地鄉的聯外道路柔腸寸斷，部分道路至今仍未修復，大部分居民已撤離至國軍營區安置，但在霧台德文村、來義村仍有約2、300名居民留在山上。
三地門鄉長包水生上午表示，今天清晨接獲中央、屏東縣政府的指示，要求仍留在山上的德文村等居民撤離下山，已通報居民撤離，並協助派車載運老人家下山。包水生說，由於莫拉克颱風受創嚴重，今天撤離下山的居民都只是打包一些隨身衣物的簡便行李，將於天黑前陸續撤離下山，鄉公所將先安排安置在三地門鄉的活動中心。
芭瑪颱風外圍環流可能自4日起影響台灣，農委會今天呼籲農民盡早防範，稻米應增高田間水位及儘速採收收穫期蔬果，並密切注意颱風動態，以減少農作物災害及財產損失。中央氣象局今天清晨發布中度颱風芭瑪海上颱風警報，外圍環流自4日起將逐漸影響台灣地區，農委會上午表示，芭瑪颱風可能會對稻米、蔬菜及水果等農作物造成損害，呼籲農民朋友儘早採取防範措施及密切注意颱風動態，以減少農作物災害及財產損失。
八八水災後，台灣民眾聞颱色變，中秋節海面上有兩個颱風，中颱芭瑪離台灣較近，強颱米勒緊追其後，因米勒可能牽引芭瑪，但米勒能否帶走芭瑪，氣象局持續觀察，預計5日可揭曉。中央氣象局3日清晨已發布中颱芭瑪海上颱風警報，有可能在3日晚間到4日清晨，發布台灣南端陸上警報，芭瑪確定會對台灣帶來豪雨，但豪雨影響時間有多久，米勒動向會是重要因素。
芭瑪颱風來勢洶洶，國軍動員隨時投入救災。國防部次長黃奕炳今天表示，國軍分5個作戰區加上離島，動員兵力3萬4584人。另外，第一應變隊兵力800人、第二應變隊兵力1200人。黃奕炳今天參加中央災害應變中心記者會做以上表示。
有媒體質疑「在不瞭解災情下，貿然深入災區恐增加救災困擾」。黃奕炳表示，相較莫拉克風災林邊救災，這次縣市應變中心指揮官官階提升為中校，提高研判處置協調能力，且兵力採梯次應變投入救災，重點鄉鎮還派駐有聯絡官，配合作戰區高階情報、後勤、後備幕僚研判，都可以減少災情誤判。
至於區分的5個作戰區兵力，黃奕炳表示，第三作戰區負責北部地區，投入兵力1萬2795人，其中前推兵力有3160人，規劃收容災民安置營區37處，收容能量1萬7320人。第五作戰區負責中部地區，投入兵力7765人，其中前推兵力1226人，收容災民安置營區14處，收容能量2470人。
另外，離島的金防部投入兵力1987人、馬防部1480人、東引指揮部652人。應變隊兵力布置部分，黃奕炳說，第2、3、4、5作戰區第一應變隊兵力各200人、第二應變隊兵力各300人，合計兵力2000人。
芭瑪颱風可能成為2000年象神颱風的翻版，因為兩個都是典型秋颱，芭瑪明天進入巴士海峽後，移動路徑可能從西北轉東北，類似九年前象神路徑，超豐沛水氣可能會帶來驚人雨量。九年前的象神颱風，北部民眾恐怕想到都會怕。
整個北部，晚上家裡泡水不能睡，天亮要坐橡皮艇才出的了門，這些痛苦，恐怕又要出現。因為芭瑪颱風的走法，真的跟象神颱風非常類似，從路徑圖來看，九年前象神颱風從南邊往北，像擦邊球擦過北台灣，這一擦不得了，北台灣泡在水裡，造成六十四人死亡。
眼前的芭瑪颱風，移動路線也可能從西北轉向東北，這個走法擺明衝著北台灣來。如果米勒颱風不趕快幫忙帶走芭瑪，現在最擔心芭瑪跟著象神颱風有樣學樣。芭瑪跟象神都是典型秋颱，最可怕的地方不是風，而是難以捉摸的雨量。
都是受到天候影響。海運部分，台馬輪取消今天一航次基隆－馬祖，台華輪取消明、後兩天共四個航次高雄－馬公，麗星郵輪取消明天出發基隆到那霸四天三夜的行程。另外，富岡往返綠島間，10月4日取消五個航次交通船。
10月4日，芭瑪颱風進逼，嘉義縣阿里山鄉的來吉村，確定要在08點，強制撤村！鄉長說，目前已經口頭請全村4百多名村民自行撤離，如果民眾不撤，軍方將出動支援車輛，上山搭載村民。在88風災中，受創非常嚴重的嘉義縣阿里山鄉來吉村，眼看芭瑪颱風逐漸逼近台灣，為了避免再有意外發生，今天一大早，就展開了撤離行動，要將裡頭數百位的來吉村民，盡快安置到山下不少村民一大早就收拾好家當，準備暫時離開家園，而今天軍方也出動4台軍卡支援，希望盡快的將村民載送到山下來安置。
台灣海峽受芭瑪環流影響，一艘巴拿馬籍貨櫃船，由高雄前往馬尼拉途中，10月4日傍晚在澎湖西南遇到惡劣天氣沉沒，最少證實1人喪生、10人失蹤，兩岸搜救人員救起緬甸籍船長及兩名船員，香港政府飛行服務隊亦派出直升機協助搜救。
在10月3日16時，颱風芭瑪集結在北緯17.9度，東經121.9度附近，其中心附近最高持續風速約為每小時145公里，預料芭瑪向西北移動，時速約12公里，大致移向香港東南方1000公里的呂宋海峽和翌日香港鄰近海域有暗湧。
雖然芭瑪早已經於10月4日早上至中午時分已經進入香港800公里範圍內，並曾一度於香港約600公里處略過，可以使香港發出一號戒備信號，但由於芭瑪暴風圈於進入呂宋海峽後，隨即受到中國大陸的東北季風和另一熱帶氣旋茉莉的共同影響，暴風圈的雨雲和結構變得渙散，強度也明顯減弱，不會為香港做成影響。
加上芭瑪移動路徑相當飄忽，而且有明顯向南移動的趨勢，離開香港的熱帶氣旋警戒範圍，所以香港天文台一直沒有為此發出警告。但當局估計芭瑪在呂宋北部略過後，會再度與迫近的茉莉出現藤原效應，轉向西北方向移動，進入南海，屆時香港風勢會受東北季風的共同影響下會顯著增強。
但由於芭瑪在呂宋西北沿岸登陸後，再採取一個向東的方向略過呂宋的山脈，使中心強度再度減弱，其後芭瑪再轉向西移動，再一次略過呂宋的山群，但因芭瑪竟然能一直維持於熱帶風暴的強度進入南海，故香港天文台預計在芭瑪和東北季候風的共同影響下，華南沿岸會變成有雨和大風的天氣。
在10月10日16時，芭瑪集結在東沙之東南偏南約320公里，預料向西移動，時速約12公里，橫過南海北部，大致移向海南島。雖然芭瑪的中心早於10月8日晚上再度進入了香港800公里範圍內，但其暴風圈受中國的東北季風影響，雨帶卻一直只影響南海中部，華南沿岸仍然大致天晴和乾燥，惟在在東北季候風及熱帶風暴芭瑪的共同效應下，華南沿岸風勢逐漸增強，由於主要影響香港仍舊是東北季風，故天文台在10月11日2時50分發出了強烈季候風信號，與2007年的颱風利奇馬情況相似。
在同日5時，芭瑪集結在東沙之西南偏南約310公里，預料向西移動，時速約12公里，橫過南海北部，大致移向海南島。在16時，芭瑪集結在海口之東南約400公里，預料向西北偏西移動，時速約14公里，橫過南海北部，大致移向海南島。
芭瑪10月12日早上登陸萬寧市北部沿海地區，海南西北部吹強風，五指山以北普遍地區雨量介乎100至300毫米，其中臨高博厚鎮雨量超過450毫米。芭瑪吹襲海南期間，4名漁民在東澳鎮出海收網時因漁船翻沉而墮海，其中3人死亡、1人失蹤，3萬多人需疏散到安全地方，受災人數超過163萬，經濟損失超過2.
10月13號8點，強烈熱帶風暴芭瑪集結喺河內之東南偏東約160公里，預料向西緩慢移動，橫過北部灣，大致移向越南北部。芭瑪已經喺10月14號下晝喺越南北部登陸，同埋減弱做一熱帶風暴。喺17時，芭瑪集結喺河內嘅東南大約100公里，預料向西緩慢移動，並逐漸減弱。
甘卓睇天下大亂，於是棄官唔做，返江東避難。到歷陽時撞到陳敏。陳敏想割據江東，見到佢好開心，想同佢傾下大計，重嗌自己嘅仔陳景娶甘卓個女。永興二年農曆十二月，陳敏起兵，自號楚公。似周玘呢啲江南大族雖然表面聽話，查實唔制，永嘉元年，周玘密使鄉里錢廣殺佢上頭嘅陳敏細佬陳昶，於是陳敏嗌甘卓討伐錢廣，陳兵於朱雀橋南。
永昌元年，王敦喺武昌以誅殺劉隗嘅名義起兵進攻建康，派人講聲甘卓聽，想佢來支持。甘卓詐應承佢，個心唔制嘅，等王敦上船都無喐動到，重派孫雙去武昌勸阻王敦。王敦聽完勸阻後，話做乜甘卓反口呀，強調自己起兵係剷除劉隗嘅大義，重以事成之後封甘卓做公來引誘佢。
王敦見佢咁耐都唔來，驚佢會反叛，派佢嘅參軍樂道融去勸喐佢。但係樂道融反而想背叛王敦，於是勸甘卓打佢。本來甘卓就唔肯跟王敦叛亂，聽完樂道融啲話就決定咗反佢。於是派巴東監軍柳純、南平太守夏侯承、宜都太守譚該等十幾人宣佈王敦罪狀，正式宣戰。
又派司馬贊、孫雙報畀朝廷聽，派羅英聯絡廣州刺史陶侃，鄧騫、虞沖聯絡司馬承，一齊討伐王敦。當時征西將軍戴若思先接甘卓嘅報告，於是上表朝廷，令朝廷非常之開心。而武昌啲人聽到甘卓大軍到，驚到四圍散咗。於是朝廷任命甘卓做鎮南大將軍、侍中、都督荊梁二州諸軍事、荊州牧。
甘卓雖然決定討伐王敦，但衰在性格唔夠果決，而且人老咗多疑，所以仲係好猶豫，將大軍屯駐係豬口耐耐唔前進。佢更加諗住先救畀王敦將領魏乂圍困嘅司馬承，但司馬承要佢先打武昌，武昌陷落咗長沙自然解圍。王敦好驚，派甘卓嘅侄仔甘仰求和。
甘卓一直停喺豬口唔喐，而王敦攻陷咗建康，掌控咗朝政，殺咗周顗、戴若思，又送騶虞幡畀甘卓。甘卓就同侄仔講，佢就係驚攻擊武昌會令王敦劫持皇帝，危害皇室。於是佢落令退軍返襄陽。都尉秦康勸佢話既然起咗兵，就唔好半途而廢，下面啲兵都唔制無功而返，又獻計話出兵佔領彭澤，噉就阻斷咗建康同武昌嘅聯繫，敵方自然離散，樂道融亦勸佢，但甘卓唔聽。
甘卓原本性格寬和，突然變到脾氣好臭，返到襄陽後脾氣暴躁，舉止失常。佢自己照鏡，話鏡度見唔到自己個頭，話個頭飛咗去花園樖樹度。之後佢屋企嘅金櫃自己響，啲聲清而悲，啲巫師話因爲有壞事發生，所以金櫃悲鳴。主簿何無忌同佢屋企人都勸佢小心，點知佢一聽就火滾。
佢又落令所有士兵解甲歸田，完全唔留人做防衛，功曹榮建勸極都唔聽。襄陽太守周慮接到王敦密令，要佢剷除甘卓。佢知甘卓無防備，呃佢話湖度好多魚，嗌左右啲人去捉魚，然後趁無人喺寢室殺害甘卓，將首級送畀王敦。包括散騎郎甘蕃嘅四個仔都被害。
世界經濟論壇係一個以非營利組織形式運作嘅基金會，總部喺瑞士日內瓦州科洛尼，1971年成立。佢以每年冬季喺瑞士滑雪勝地達禾斯舉辦嘅年會聞名，每次論壇都聚集全球工商、政治、學術、媒體等領域嘅領袖人物，討論世界面臨最緊迫問題。
，奧地利作曲家同指揮。在生嗰陣視為傑出嘅奧地利指揮家，今時今日視為後浪漫時期重要嘅作曲家。生平創作主要係交響曲同埋歌。創作十首交響曲，其中第二、五、六、八比較多人識，較受歡迎，馬勒未完成第十交響曲就死咗。
陳家祠站嘅站廳收費區喺車站北邊，南邊係過街通道。收費區有好多部扶手電梯同樓梯往返月台。雖然喺8號綫站廳同月台範圍之間都有專用𨋢往返，但係1號綫站廳東邊嘅專用𨋢未劃入收費區，所以乘客有需要時可以嗌工作人員幫手用。
呢個站一共有7個出入口，分別係A、B、C、D、E、F，G。不過D同E兩個出入口嘅位置非常之近，淨得50m到。而C、G兩個出入口分別喺康王商業城1號同3號出入口隔籬。安檢方面，除咗往返A、D之間，及B、C之間啲出入口係唔使入站安檢之外，其它嗰拃出入口單純當過街通過嘅話，都必須要入站安檢。
其實呢個站喺1988年嘅地下鐵道路網規劃嘅初步方案入面就冇呢個站嘅。嗰時凈係得個嗌「中山八路站」嘅站，就喺中山八路嘅荔灣路口西邊。不過後嚟徵求咗市民意見之後就搞咗個「十字線網」規劃，而嗰時嘅1號綫黃沙以北到中山路以南嘅路線向東移咗過去而家呢度，重改咗名嗌「中山七路站」，不過最後因為附近有間陳家祠響度而改咗名嗌「陳家祠站」。
喺1997年嗰份《廣州市城市快速軌道交通線網規劃研究》話佢係1號綫同嗰時嘅4號綫嘅轉車車站，但無耐取消咗。2009年份規劃改成8號綫北延段嘅車站，但嗰時8號綫最北邊總站去到而家嘅文化公園站。2011年底改咗規劃向北延長到白雲區石井北邊嘅白雲湖，途中經過呢個站，重喺2012年俾國家發改委通過咗。
1993年12月28號，1號綫全路線段開始逳手起。期間重試過拆咗附近一大堆建築同民宅，將居民安置到同德圍或棠溪一帶居住，連電車同巴士改道到東風路一帶行，期間重造成主幹道大塞車而引起一系列社會問題。工程直到1999年春起好嗮。
原先呢個站設計喺1號綫南邊嘅廣州捲煙二廠嚿地皮入面。但由於廣州市規劃局同卷煙二廠溝通過之後，重係冇共識，令車站向北搬到陳家祠東廣場近康王商業城3號出入口附近，原先計劃喺東廣場入面搞鋪軌基地又話唔起得。
2014年10月15號，廣州地鐵公司話起8號綫北延段車站而將2009年起好咗無耐嘅陳家祠廣場拆咗一半，俾好多街坊猛咁鬧。嗰時8號綫嘅北延段凈係去到而家嘅文化公園站而未向北繼續延長落去。而所謂嘅8號綫北延段嘅工程喺2012年嗰陣先至俾國家發改委話通過咗，而荔灣區政府因為冇考慮到呢方面而拆呢個廣場，隨後喺2014年11月14號正式開始施工，工程直到2018年6月底先至搞掂主體部份。
呢個站由開通到2020年11月26號中午為止，淨係開咗A、C、D呢3個出入口，而附近嘅康王商業城都係喺地鐵站開通咗無耐之後先開埋，自從2020年11月26號開通8號綫北延段後，呢個站又多咗E、F、G三個出入口。
而東南邊嘅B出入口從地鐵開通爲止，因地鐵總公司同埋廣州市規劃局未同廣州捲煙二廠傾掂條數而冇搞到。直到2020年3月27號，荔灣區人民政府同捲煙二廠所屬嘅廣東中煙工業簽約搞合作公司嚟激活捲煙二廠地皮搞產業園，而B出入口會以地皮開發嘅形式重新用返。
原先地底嘅出入口標識喺同年7月27號搞出。不過裝飾方面重係繼續用返1999年嘅馬賽克拼貼裝飾，而出面嘅地面出入口裝飾用咗18號綫嘅風格。直到2021年9月18號，街坊等到頸都長埋嘅B出入口終於都開通。
呢個站開通之後一直到2017年10月8號晚黑收車為止，由於專用𨋢喺免費區入面，啲傷殘人士好多時要將車飛畀黃衫黑褲啲工作人員睇先至畀用。不過喺2017年10月9號嗰日，地鐵方開始圍蔽咗唯一嘅專用𨋢位，令傷殘人士用專用𨋢出入站好唔方便。
呢個站從1999年6月28號開通1號綫之後一直都冇專用𨋢，本嚟地鐵方諗住喺A出入口搞𨋢方便畀乘客出入，但因地鐵總公司同埋廣州市規劃局未同廣州捲煙二廠傾掂條數而冇搞到。結果呢個站一直冇站外嘅𨋢，直到2020年11月26號中午，因8號綫北延段開通，呢個站終於出現專用𨋢，喺F出入口附近。
呢個站每次喺旅遊旺季嗰陣，都幾繁忙下。因為附近有間陳家祠嘅建築響度。重有喺呢個站冇幾遠就有廣州市第四中學同埋廣州市達德綜合高級中學響度，喺呢兩間學校讀書嘅學生仔成日嚟呢個站坐車嘅。附近重有間康王商業城同埋家樂福康王店呢兩間嘢就喺車站嘅附近。
爾個會負責管理一個叫 RGD嘅專業資格，喺安省係一種法定銜頭，用嘅係同加拿大另外兩個平面設計師協會一樣嘅統一專業守則。不過雖然話係法定，並唔係指唔考資格唔可以執業，只係唔考資格唔可以用 ｢註冊平面設計師｣ 嘅銜頭執業。
2019年，安省註冊平面設計師協會同加拿大平面設計師協會同意統一佢哋嘅專業守則，用安省註冊平面設計師協會用開嘅專業守則做基礎，再參考加拿大平面設計師協會嘅專業守則，做咗一啲改動同加咗一啲新嘢，最先通過採用新守則嘅係加拿大平面設計師協會，魁省平面設計師協會後來亦都加入。
無錯格雷斯的確贏過好多場比賽，但佢喺混合格鬥嘅官方紀錄係十一勝零和零負，同連贏四百場嘅紀錄好大出入，所以引起對佢不敗嘅質疑，其實，佢四百場不敗紀錄，除咗嚟自混合格鬥，重包括柔術、自由式摔角、桑搏、街頭博擊，佢亦係兩屆巴西自由式摔角冠軍，又係贏過桑搏金牌，重係世界柔術中重量級同無差別級冠軍。
上屆選舉舉行之後，雖然納比耶夫攞到過半數選票贏出，但係社會依然存在矛盾。1992年8月31號，反對派武裝力量開入首都杜尚別，霸咗總統府同電視台。1994年雙方開始講數，1997年6月27號雙方喺莫斯科簽咗《關於喺塔吉克斯建立和平和民族和睦總協定》，喺1997年7月14號生效，內戰先結束。
一世代係英國流行音樂樂隊，由奈爾·霍蘭、連恩·佩恩、哈利·斯泰爾斯、Zayn Malik同路易·湯姆林森喺2010年英國版X音素成立組成，喺決賽攞咗第3名，之後同西蒙·高維爾嘅廠牌賽科唱片簽約後正式出道。
龜頭後端係冠狀溝，痾完尿之後殘餘嘅尿液可能會積積埋埋喺龜頭同包皮之間，尿液裡面嘅物質可能沉澱成尿垢，引致細菌或真菌生長，導致發炎。因此包皮過長嘅男性需要經常清洗包皮內側同龜頭，保持生殖器清潔。包莖嘅男士如果清洗唔到包皮內側同龜頭，就可能需要進行包皮環切術或者包皮背切術。
Presto 一直都有同警方合作，將乘客資料交畀警方。2017年，佢哋推出咗新版嘅隱私政策，但係仍然話視乎情況，警方就算冇搜查令，資料都可能會交畀警方，安省前私隱專員同其他專家指出，咁寫即係連最低限度嘅保障都冇，如果真係查緊案，冇可能攞唔到搜查令。
佢曾經追隨過黃毓民，先後加入激進民主派嘅社會民主連線同人民力量，做過前人民力量秘書長，又話陳雲係佢嘅老師。由2011年到2018年，佢喺多次選舉都同主流民主派直接競爭。去到2021年香港立法會選舉，佢喺大部分民主派唔參與嘅情況下參選。
2018年，曾麗文參選香港立法會九龍西補選。佢曾經喺李卓人進行街站活動期間，到場損毀李卓人嘅宣傳標語，又支持者發生爭執。曾麗文最終報警求助，警方將事件列為普通襲擊案處理。李卓人表示唔追究，但譴責選舉暴力行為。
眾新聞曾經向包括曾麗文在內嘅14名唔屬傳統建制候選人詢問佢哋就關鍵政治議題嘅立場，喺呢14人入面唔少人都話唔夠民主或者要求增加多啲議席嘅時候，佢就話選舉制度同民主無關係，又迴避對平反六四嘅表態，同埋反對重啟政改或調查香港警察喺香港修例風波入面嘅角色。
喺呢個節目入面，李南星會展現佢嘅私房秘方，同新加坡本地小販美食融合，創造出新穎嘅美食菜式 。李南星亦會游走新加坡唔同嘅小販美食中心，同攤販師們分享料理心得，切磋廚藝。佢仲會將唔同區域、不同口味嘅烹調方式甚至係既定賣相串聯融合。
英國依家有兩條法例管制緊可待因嘅買賣同處方，一條係《濫用藥物法1971》，一條係《濫用藥物規例2001》，根據《濫用藥物規例2001》嘅規定，如果可待因成份只係佔藥物嘅0.1%，有多一種或以上嘅有效成份同時存在，又好難用現行手段還原當中嘅可待因成份嘅話，可以被列為附表五裡面，監管比較鬆嘅藥物。
喺香港，可待因受到香港法例第一百三十四章《危險藥物條例》附表一所管制。只係畀醫療同埋大學作研究用途，根據危險藥物條例，任何人未經處方賣可待因畀人，可以被罰款一萬蚊港幣。不過，含0.1%以下可待因嘅藥物，係可以合法經藥劑師，唔經醫生處方賣畀人。
玉澤演，韓國男團2PM嘅成員、Rapper。佢除咗以2PM成員嘅身份出席唔同嘅韓國歌唱同綜藝節目之外，亦係一個演員，拍過《灰姑娘的姐姐》同埋《Dream High》等等嘅電視劇。2012年，佢喺檀國大學經營學系學士畢業，然後再讀高麗大學國際經營與貿易學研究所。
喇拉個阿爸係印度空軍中校，而家退咗休。媽咪係英國人，叫做珍妮花·杜打，屋企有姊妹三個，收尾兩個參加咗空軍。喇拉最出風頭時就係2000年得到本世紀嘅第一個環球小姐。嗰一年印度嘅裴莉言嘉摞到世界小姐，黛勿莎又摞到亞太小姐，可謂「三喜臨門」。
亞洲紅點傳媒有時被視為親中媒體，曾經喺香港問題同新疆問題上發表認同北京政府嘅觀點，多段關於香港反送中嘅短片亦曾經批評向香港示威者攻擊，並得到一定點擊率。佢哋被部分連登討論區支持反送中運動嘅網民批評，指佢哋抹黑運動同發表有問題嘅資訊，假扮中立。
同冷戰之中屬於東方陣營嘅中華人民共和國同蒙古人民共和國統治下嘅中國大陸同外蒙古相反，香港同澳門分別由西方陣營嘅英國同葡萄牙統治，所以中華民國同港澳之間嘅交往從都冇斷絕。由於中華民國對海外華僑華人嘅友善政策，所以住喺港澳地區嘅華人居民可以喺攞到僑務委員會發放嘅「華僑身分證明書」之後，依照《國籍法》對「中國人」相關條款嘅寬鬆規定，以華僑身分證明書做中華民國護照，成為中華民國國民。
隨住1991年嘅憲法增修，中華民國對海外華僑華人攞到國籍戶籍之規定越嚟越嚴緊。1994年5月，內政部廢止同僑生相關嘅《回國僑生戶籍登記辦法》。1997年3月，立法院通過《香港澳門關係條例》，預備港澳主權移交之後，規範同兩地之間嘅來往嘅事。
自此之後，中華民國政府方面將港澳地區定為「有別大陸其他地區嘅特別區域」，唔再係僑區。僑務委員會唔再向港澳居民派發「役政用華僑身分證明書或護照加簽僑居身分」。港澳居民待遇同外國人類似。出入中華民國統治嘅地區嘅時候，港澳居民同大陸人民一樣會用「中華民國臺灣地區入出境許可證」，但係港澳人士嘅申請流程，比大陸人士嘅流程容易好多。
2002年12月，中華民國內政部制定《歸化我國國籍者及歸國僑民服役辦法》，其中第5條規定，港澳回歸前攞到港澳僑民身分嘅男人「適用本辦法有關歸國僑民之規定」，回台定居或回台定居「初設戶籍登記之翌日起」，「屆滿一年時，依法辦理徵兵處理」，同月僑務委員會制定《華僑身分證明條例》，第3條將「有大陸地區人民、港澳居民身分、或者有大陸地區所發護照嘅人」排除出中華民國僑民嘅列表。
1931係中國嘅一個大型女子樂隊，亦係歡聚時代屬下嘅樂隊，2014年11月3號成立，總部喺廣東廣州天河區嘅羊城創意產業園歡聚時代企業入面。樂隊嘅四個數字分別代表「一個夢想九條友，三份心意一切成真」噉解。
由2021年香港立法會選舉開始，由於北京當局同埋特區政府未經港人同意，落實所謂嘅愛國者治港同完善選舉制度，單方面改咗提名制度，地區直選候選人除咗同過往一樣要有選民提名之外，重要喺五個選委會界別各得到至少兩人提名，令參選難度增加。
風聞醫院係一個充滿神蹟嘅地方，又得到老公萬豪嘅支持，年青社工Tracy決定到一間專門收留絕症病人嘅西門山醫院工作。醫院裏面Tracy發現滿佈一片絕望氣氛，甚至專科醫生亦係奇怪嘅人。Tracy決定以自己嘅方法嚟幫助病人，點知班病人都唔受佢嗰套，弄巧反拙，令到一向好勝自信嘅Tracy好嬲。
冇幾耐之後，傳出一個壞消息，喺驗身報告中，Tracy發現患上咗末期骨癌，結婚兩年對未來充滿希望嘅一對小夫婦，變得不知所措。諷刺嘅係Tracy入住西門山醫院接受治療，身份由社工轉變成為病人，身、心靈同自尊都受盡癌病折磨嘅Tracy變得意志消沉。
一直深愛老婆嘅萬豪對Tracy康復抱有極大嘅期望，佢更放棄電腦公司嘅高薪要職全力照顧老婆。Tracy對老公不離不棄嘅愛深受感動，但又驚自己離世之後萬豪會過度傷心，所以暗中為自己安排一切身後事同為老公搵新老婆。
一次偶然機會，Tracy遇上燕姐，喺燕姐嘅提點之下佢終於能夠明白「生命最大嘅神蹟，就係從絕望中搵到希望！」結果，Tracy同萬豪唔單止更懂得珍惜對方，而且更用自己嘅生命嚟改變四周嘅病人，直到佢離開世上嗰日。
Percy Jackson & the Olympians，臺灣名波西傑克森，係美國作家Rick Riordan嘅系列奇幻文學作品，成個系列一共有五集，已被翻譯成全球三十個語言嘅版本，係世界暢銷嘅小說系列，亦係美國總統奧巴馬推薦嘅作品，呢個系列俾人話係繼Harry Potter之後，好多次被人改編嘅經典奇幻文學。
佢喺2007年講大話，向10多名家長借錢，話係要用嚟合併弘爵國際學校去籌辦高中，要資金償還弘爵嘅債務。事件被揭發後，佢一開始否認有咁做，再被揭發講大話後，一度失蹤唔見人，搞到廉政公署通緝佢。去到2012年6月，法院裁定佢有欺詐罪，判刑監禁15個月。
珠江醫院，又嗌南方醫科大學珠江醫院，係中國廣東廣州嘅一間有醫療、教學、科研喺埋一齊嘅大型三甲綜合醫院，1947年成立，位置喺海珠區工業大道中253號。佢既係南方醫科大學屬下嘅第二附屬醫院，又係廣東第一批社會醫療保險同埋社會工傷保險嘅指定醫療機構。
醫院喺1947年2月成立，初期嗌解放軍第十後方醫院，位置喺山東沂蒙山江裕鎮，但隨後改成解放軍第三後方醫院，1948年搬到濟南時改名做解放軍濟南市第一臨時醫院。期間因戰亂不斷而先後搬到河北、江蘇、安徽、江西，及福建一帶，名亦陸續改名做解放軍第五野戰醫院同埋解放軍第一野戰醫院。
1978年5月1號，按中國人民解放軍總參謀部嘅批復同埋總後勤部嘅通知而搬到廣東廣州，隨後畀咗第一軍醫大學睇實而轉型成教學醫院。稱呼方面，雖然大學內部嗌佢做第一軍醫大學第二附屬醫院，但對外時嗌佢做珠江醫院。
要入燕岩，可以由大埔經碗窰路上山，到元墩下路口，入元墩下，沿村路入村，直上小徑，去到黃氏家祠，再有山路去燕岩。燕岩向南走上到頂，叫燕岩頂，由此可以入山脊小徑，即麥理浩徑。中間有條分徑， 向西走去走馬崗。
粉嶺公路交匯處，香港公路交匯處之一，喺九龍坑橋頭，就近龍山隧道口，駁住香園圍公路同粉嶺公路，英文叫Fanling Highway Interchange。香園圍公路南端，就喺依個交匯處，向北伸無耐就入龍山隧道。
原本大窩西支路入九龍坑有條天橋。之不過要起交匯處，條橋就拆咗，喺南面南華莆同元嶺之間，另起新橋。而交匯處橋底麻笏河道，亦要重建，包括九龍坑尼龍壩。大窩東支路亦重修，駁通粉嶺公路。同時喺交匯處以北，粉嶺公路南行，開咗粉嶺公路巴士轉乘站。
香園圍公路，起自粉嶺公路。粉嶺公路北行入香園圍公路北行，喺南華莆主幹泵房處入天橋。對面，香園圍公路南行，有天橋直入粉嶺公路南行。而其他兩個方向，由於山坳窄，又唔可以郁火車路，而車速又高，香園圍公路，就起咗條好長嘅水滴形天橋，橫跨粉嶺公路上便，以便直出直入粉嶺公路。
因為呢種解釋係先過邏輯嘅，而且因為要明白存在只有 通過討論某啲特定嘅存在嘅嘢 一種途徑，研究存在嘅方法必然，海德格話，涉及某種詮釋圈，即係話，涉及解釋。 「現象學描述 嘅方法學意義 係 『解釋』 。」
海德格嘅 Dasein 嘅解釋，經過解剖 Angst嘅經驗同埋mortality，跟住過  'care'  as such 結構嘅分析。 由嗰度佢提出  'authenticity' 嘅問題，即係話mortal Dasein有無可能  存在「夠」 到佢可能真係明 being。
最後，一 Dasein 嘅「真實性」 問題離唔開Dasein嘅「歷史性」。 一方面，Dasein 係會死嘅 ，由生「拉」'stretched along' 到死，被氹落呢個世界，即係話，氹入佢嘅咁多「可能性」，呢啲可能性 Dasein 要負責做 。
雖然海德格話自己喺《存在同埋時間》係用現象學嘅方法， 不過佢同胡塞爾現象學嘅關係就好複雜。The fact that Heidegger believes that ontology includes an irreducible hermeneutic  aspect, for example, might be thought to run counter to Husserl's claim that phenomenological description is capable of a form of scientific positivity.
用新嘅途徑去考察時間。 海德格話自從亞里士多德，大家都用差唔多同一種途徑去解譯時。 However, time in a primordial, that is a practical, sense, is always the time of something or time for something.
游蕙禎，係香港前立法會議員，本土派政黨青年新政創始人，做立法會議員之前喺九龍城區黃埔東做社區主任，同前黨友鄺葆賢有「黃埔孖寶」之稱。皆因佢靚女，所以被網民封做「女神」，重畀咗唔少花名，譬如「游主任」、「蕙禎BB」、「游BB」。
游蕙禎喺香港土生土長，讀過伊利沙伯中學，之後喺嶺南大學中文系畢業，大學二年級時被學校派到親中報章大公報實習兩個禮拜。畢業後佢本嚟做寫字樓工，不過因為爆發雨遮革命，令佢毅然揀咗去從政，做咗青年新政嘅創始成員。
游蕙禎參選2015年香港區議會選舉，喺黃埔東選區挑戰雙料議員梁美芬，最終攞到2,041票，差約莫三百票輸咗，不過佢黨友鄺葆賢就贏咗，當選黃埔西區議員。2016年佢參選立法會選舉九龍西選區，挑戰梁美芬同其他各界對手，結果以20,643票攞到嗰區最後一席，成為咗香港史上最後生嘅立法會女議員。
2016年10月12號，游蕙禎宣誓就任立法會議員嗰陣，莊嚴承諾效忠香港民族，並竭盡所能捍衛香港嘅價值，同時將「People's Republic of China」讀做「People's Refucking of 支那」，佢同黨友梁頌恆喺宣誓後畀立法會秘書長陳維安裁定宣誓無效。
2016年10月18號，律政司以司法覆核挑戰立法會主席畀議員重新宣誓嘅權，打緊官司期間，全國人大常委會釋法基本法第104條。2016年11月15號，高等法院法官區慶祥裁定游蕙禎同梁頌恆拒絕宣誓，剝奪佢哋嘅議員資格。
唔同西方社會對宣誓儀式嘅慣例，監誓人唔係淨係睇宣誓儀式嗰一刻合唔合規格就得，而係會睇返宣誓人過去嘅言行，只要監誓人覺得呢啲言行唔符合誓詞要求，都可以判定做無效宣誓，兼無得重新安排宣誓，亦即係代表會喪失議員資格。
皆因搞宣誓之前嘅2021年7月，香港政府係噉向傳媒放風，話已經訂立咗「負面清單」，區議員中咗清單入面嘅行為嘅話，宣誓一定會無效，甚至要追討返全數薪津，結果引發民主派區議員辭職潮，去到9月已經有超過兩百位泛民主派、香港本土派、修憲派區議員劈炮。
西元前206年，項羽分封天下，封英布做九江王。項羽流放楚義帝之後，暗中命英布殺死。楚漢戰爭時期，項羽攻打齊王田榮嗰陣，項羽叫英布幫手，但係英布話自己病咗，只係派咗幾千人去。到咗劉邦進攻彭城嗰陣，英布又冇幫項羽抵抗劉邦，項羽因此開始對英布不滿。
漢高祖十一年，韓信畀漢朝誅殺咗，英布開始擔心自己，到咗彭越都畀漢朝誅殺之後，英布仲更加驚。之後英布畀下屬向朝廷告狀話佢想謀反，英布唯有真係起兵造反，畀劉邦打敗。逃亡嗰陣，反畀假意幫手嘅長沙王吳臣號令鄉民殺死。
2018年3月新線影院宣佈製作一部關於《人在江湖》背景嘅電影，設定喺1960年代同1970年代之間，用紐華克騷亂做背景。2021年拍成《黑幫聖徒》，由David Chase同埋Lawrence Konnerr編劇，Alan Taylor做導演。
約翰羅拔士，家陣美國最高法院第十七位首席大法官。喺2005年開始做，原本由小布殊總統提名接替Sandra Day O'Connor，但首席大法官William Rehnquist喺聽證會之前死咗，布殊改提名Roberts為首席大法官。
廣州喺開辦交易會之後，中共中央為咗照顧北韓同越南政府，喺1959年到海珠廣場嘅中國出口商品交易會對面整咗間園林解放式展覽館。但1974年因交易會搬到流花路嘅東方賓館一帶，原先嘅誼園改成由廣州市科委負責辦科技展覽交流會嘅場所。
安南係越南嘅舊名，來自於中國唐代喺河內設嘅安南都護府，範圍相當於而家越南嘅北部、中部。喺法國統治時期，「安南」呢個名復出，成立咗安南保護國，隸屬於法屬印度支那，不過「安南」係法國方面嘅稱呼，越南阮朝稱之爲中圻。
喺法國殖民支配下，安南作爲被保護國構成咗印度支那聯邦，即係阮朝支配下嘅越南中部，法國當局對佢採用咗安南嘅稱呼。法國殖民當局對於包含咗東京、交趾支那嘅「越南」一詞極力避開唔用，喺法文嘅學術書，多數用「安南」作爲越南全域嘅稱呼。
藤澤麻衣，有時就咁叫麻衣，係日本女歌手。佢係出名作曲家、編曲家藤澤守，即係久石讓嘅大女。1984年四歲經已喺卡通電影《風之谷》唱過歌。1996年另一齣《幽靈公主》裏便唱過同名主題曲。2006年出過唱片。
係中國廣東廣州嘅一個大型工程項目，2007年11月26號起，2010年8月31號起好，2010年10月25號開放，位置喺番禺區石樓鎮南邊嘅海傍地區。入面分成運動員村、技術官員村、媒體村、媒體中心、後勤服務區、體育館區同亞運公園等七大部分。
容小意，原名容金枝，籍貫廣東省中山縣，家姐容玉意亦係著名歌劇同電影演員，姊妹倆擅長舞蹈，係歌舞劇團嘅演員，1941年開始參演香港電影《紫霞杯》，之後多演刁蠻閨秀或者妖艷婦人。1941年同演員導演李清結婚，有一仔兩女。
AMOS BASIC 係用喺 Amiga 電腦嘅 BASIC 編程語言嘅一種方言。 繼 Atari ST 成功嘅 STOS BASIC 之後，AMOS BASIC 由 François Lionet 同埋 Constantin Sotiropoulos 寫咗 Amiga，仲喺 1990 年由 Europress Software 出版。
康熙十二年十一月，駐守雲南嘅平西王吳三桂，勾結駐守廣東同埋福建嘅平南王尚可喜、靖南王耿精忠，佢哋三人以「反清復明」嘅名義發動三藩之亂。消息傳開之後，吳應熊畀朝廷追捕、打入死牢。出年四月十三，吳應熊畀玄燁宣判繯首之刑而死，時年四十。
動量投資嘅觀點主張，最能夠預測一隻股票嘅未來價錢嘅資訊就係嗰隻股票早排嘅價錢－就好似股價嘅上落會有動量噉，一隻股票愈升佢股升勢就會愈勁，一隻股票愈跌佢股跌勢就會愈勁，所以投資者要做嘅就係「買嗰排升勢勁嘅股票」同埋「賣嗰排跌勢勁嘅股票」。
宋真宗治國有方，好似土地耕作面積，就喺佢嗰陣增加至5.2億畝，國家管理日益完善，北宋比較強盛。1022年，宋真宗喺宮殿入面駕崩，傳位畀宋仁宗，謚號叫做應符稽古神功讓德文明武定章聖元孝皇帝，葬喺永定陵。
南京財經大學，簡稱南財，是一所以經濟管理類學科為主，亦附設其他學科嘅大學，被列為江蘇省屬重點建設大學，屬全日制普通本科高等學校。福建路、仙林兩校區位於江蘇省南京市，另有句容市下蜀鎮橋頭嘅橋頭校區，佔地面積119.
《星空下的仁醫》，前名《兒科醫生》、《兒童醫院》，係一套由無綫電視製作嘅電視劇集，由鄭嘉穎、馬國明、鍾嘉欣、羅子溢同埋周家怡領銜主演，龔慈恩、海俊傑、陳自瑤、郭少芸、何依婷同張寶兒聯合演出，監製方浤酌。
2013年，為徂提升競賽水平，為後備球員提供更多比賽經驗，北美足球大聯盟同北美聯合足球聯賽系統達成協議，將聯合足球聯賽系統專業組同大聯盟後備隊聯賽嘅賽程合二為一，畀兩個聯賽嘅球隊互相對戰。2014賽季係大聯盟後備隊聯賽嘅最後一個賽季。
學校嘅佔地面積係差唔多有50000平方米，其中課室同埋教輔室嘅比差唔多五十五十咁滯，喺呢間學校入面整咗好多猛人出嚟。呢間學校重係目前越秀區到成個廣州市中心城區面積最大、學校環境最靚同埋設施同埋設備最完善、硬件條件最好嘅其中一間名校。
響1857年嘅第二次鴉片戰爭之後，法國政府向就話向清政府想攞咗間舊衙門嚟起領事署，後嚟就話冇起到，結果就辦咗間「丕崇書院」，而嗰間書院就係以前嘅聖心書院喇，而呢間聖心書院完全係由天主教教堂嚟辦學嘅。到咗1904年嗰陣，就正式成立咗聖心書院，而呢間書院如估係英文班嘅要學6年，如估係法文班嘅話就要學4年。
而嗰陣時唔經過考試就想入去法國佬辦嘅韜美醫院做醫科學生？好難啊！而英文版畢業出嚟呢，凈係可以去到海關同埋郵政呢啲部門做嘢啫。嗰陣時嘅教學同埋人事配備都好落後下，而最高負責人竟然係一個光棍佬就乜負責管理嘅主任都冇嗮喇。
到咗私立聖心中學開辦嗰陣，學校教學上都係以傳播宗教同埋傳授啲鬼佬文為主嘅。由於學校將天主教教義列入咗课程，所以規定咗學生必須要參加宗教活動，唔可以接觸啲激進人士。結果師生就因為呢個問題就發起咗「創新校」運動，導致咗有部份老師同埋學生走佬。
到咗1917年，學校繼續擴展，改成完全中學，而學生人數幾乎達到1000人噉多。到咗1927年，由於國民政府話咗唔畀外國教會係中國入面辦學嘅規定，重規定咗學校校長係由中國佬做，學校都交畀中國天主教會嚟辦。
喺1949年秋季，由於中國共產黨控制嘅中國人民解放軍廣州市軍事管制委員會成立咗，加上軍管會文教接管委員會派咗接管小組嚟接咗廣州市教育局，重陸續派咗一大堆人去接管嗮各間學校，到咗1950年2月，喺大新東路19號成立咗廣州市第三中學。
喺1967年初，雖然話軍宣隊同埋工宣隊一齊殺埋入去學校成立「革命委員會」，但係學校重係唔可以繼續正常教學。到咗1969年底，由於學校受到中央嘅「一號命令」督促而開始咗「戰備教育」。喺20世紀70年代中，學校因為受到中央文件嘅指示，就開始玩「複課鬧革命」。
呢間學校連續好多年攞過高中同埋初中畢業班工作嘅一等獎，重有攞咗《國家體育鍛煉標準施行辦法》全國先進單位、全國青少年無線電測向競賽活動先進集體、廣東省電子電腦教學優秀學校、廣東省廣州市群眾體育工作先進單位、廣州市普教系統現代教育技術先進單位、廣州市教育技術裝備管理工作先進單位、廣州市安全文明校園、廣州市綠色學校、廣州市文明單位、廣州市德育工作先進單位、廣州市語言文字工作先進單位元、廣州市人防教育先進單位、廣州市先進黨組織、廣州市教育系統安全文明單位、義務獻血模範單位、越秀區先進黨組織、越秀區安全文明校園、越秀區文明單位等等呢啲噉嘅獎項。
《The Fame Monster》係美國歌手Lady Gaga首張錄音室專輯《The Fame》嘅再版，喺2009年11月18號由Interscope Records發行，豪華版係一張雙專輯。超豪華版喺2009年11月25號發布，包括額外嘅商品，加上Gaga假髮嘅一把鎖。
當時伊朗有班學生衝入美國使館，脅持使館入面好多人。占美·卡特一直以談判手段解決問題，但因此同伊朗嘅關係惡化。最後占美·卡特派部隊營救人質，最後搞到人質死晒咁滯。就因為呢件事加埋經濟政策嘅失敗，1980年占美·卡特輸咗畀列根，連任失敗。
座塔屬樓閣式磚塔建築，平面屬正八角形，高45m，一共8層樓。喺舊時，遊人可以爬上塔頂睇四圍啲景。包括成個天后宮個樣同南國嘅水光山色，及望到鳧洲、虎門、深圳北呢啲地方。喺1樓，內部通道窄到凈畀一個人出入，而且成「T」字形走向。
佢出選過第4屆香港區議會選舉同第5屆香港立法會選舉、第6屆香港立法會選舉，但攞唔到議席。第5屆香港區議會選舉，四年前喺旺角南選區輸畀仇振輝嘅佢轉戰新增設嘅荔枝角中，結果打贏時任荔枝角北選區議員兼力爭冧莊嘅李祺逢，四年後亦都喺同一選區成功冧莊。